යුක්රේනයේ සිටින ඇමෙරිකානු පුරවැසියන් වහා එරටින් පිටවිය යුතු බව ඇමෙරිකානු ජනාධිපති ජෝ බයිඩන් පවසා තිබේ.දිනෙන් දින යුක්රේන දේශ සීමා ආසන්නයේ රුසියානු හමුදා ක්‍රියාකාරකම් වැඩි වීම නිසා මෙම තීරණය ගත් බව වාර්තා වේ.රුසියාව යුක්රේනය ආක්‍රමණය කළහොත් යුක්රේනයේ සිටින ඇමෙරිකානු පුරවැසියන් බේරා ගැනීමට හමුදාව නොඑවන බව ජනාධිපති බයිඩන් පවසයි.මොහොතකින් සියල්ල වෙනස් විය හැකි නිසා ඇමෙරිකානු පුරවැසියන් යුක්රේනයෙන් පිටවීම යෝග්‍ය බව ඔහු වැඩිදුරටත් පවසා ඇත.කෙසේ නමුත් රුසියාව යුක්රේනය ආක්‍රමණය නොකරන බව පවසයි.